หน่วยเฉพาะกิจนาวิกโยธิน กองทัพเรือ ร่วมมือกับ 3 ฝ่าย แก้ปัญหายาเสพติด ตามนโยบายแม่ทัพภาคที่ 4
นาวาเอก นิรัตน์ ทากุดเรือ ผู้บังคับหน่วยเฉพาะกิจนาวิกโยธิน กองทัพเรือ กล่าวว่า มีการสกัดกั้นยาเสพติดของ 4 ฝ่าย ได้แก่ ตำรวจ ทหาร ฝ่ายปกครองและผู้นำชุมชน ร่วมกันตั้งจุดตรวจ จุดสกัด ตั้งด่านตรวจ  ด่านลอย ดูแลพื้นที่ ตรวจค้นบุคคลที่สัญจรไปมา ทั้งในรถยนต์ รถไฟ ลาดตระเวนพื้นที่ตามแนวชายแดน ชายฝั่งทะเล เพื่อป้องปราม ตรวจจับกุมผู้ค้ายาเสพติดในพื้นที่ ตามนโยบายของแม่ทัพภาคที่ 4 หน่วยทหารนาวิกโยธิน กองทัพเรือ สามารถควบคุมตัวผู้ค้ายาเสพติด ได้กว่า 30 ราย พร้อมของกลางยาบ้าหลายพันเม็ดและยาเสพติดอีกหลายรายการและยังมีอาวุธปืน เครื่องกระสุนปืนและเครื่องประกอบระเบิด

ทั้งนี้ ยาเสพติดเป็นปัญหาที่สร้างความทุกข์ให้ชาวบ้าน ถือเป็นภารกิจสำคัญ เป็นวาระแห่งชาติ ทุกฝ่ายต้องช่วยกันแก้ไข เพราะเมื่อมีผู้ติดยาเสพติดจะมีปัญหาลักขโมย สิ่งของ ทรัพย์สิน ติดตามมา ประชาชนต้องให้ความร่วมมือ ช่วยเป็นหูเป็นตา สอดส่อง แจ้งข่าวสารที่เป็นประโยชน์ต่อทางราชการ ที่ผ่านมาประชาชนให้ความร่วมมือดีมาก พร้อมกับช่วยแจ้งปัญหาความไม่สงบ ไม่มั่นคงในพื้นที่เข้ามา ปัญหาทุกอย่างจะยุติลงได้ ด้วยความร่วมมือของทุกฝ่าย

นาวาเอก นิรัตน์ ทากุดเรือ ฝากผู้ปกครอง ผู้นำศาสนา ชุมชน ว่า ขอให้ช่วยกันดูแล แนะนำบุตรหลานของตนเอง ให้ห่างไกลจากยาเสพติด เมื่อปัญหานี้หมดไป จะทำให้ความสันติสุขกลับคืนมา